AQShda ishlab chiqarilgan to‘rtta F-16 Iroqqa yetkazildi

AQShda ishlab chiqarilgan to‘rtta F-16 qiruvchisi davlatlar o‘rtasidagi shartnmoaga muvofiq Iroqqa yetkazildi. Bu haqda “al-Hadas” telekanaliga asoslanib, “TASS” xabar bermoqda.

Iroq parlamenti mudofaa va xavfsizlik qo‘mitasi a’zosi Iskandar Vatutning so‘zlariga qaraganda, yangi harbiy samolyotlar ilgari yetkazilgan shu turdagi olti qiruvchi bilan birga IShIDga qarshi Mosulni qaytarib olish uchun o‘tkazilayotgan operatsiyada muhim ahamiyat kasb etishi kutilmoqda.
Mavjud axborotga ko‘ra, qiruvchilar Salohiddin viloyatidagi Iroq harbiy-havo kuchlari bazasida qo‘ngan. Baza markazi Mosul bo‘lgan Naynava viloyati chegarasida joylashgan.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.